**აფხაზეთის ავტონომიური რესპუბლიკის განათლებისა და კულტურის სამინისტრო**

**„სამშვიდობო და სამოქალაქო განათლების მხარდაჭერის პროგრამა“**

**პროექტი „საქმიანი არდადეგები“**

პროექტის ფარგლებში აფხაზეთიდან დევნილ მოზარდებს მიეცემათ შესაძლებლობა ტურისტულ კომპანიაში „ნიუკაზი“ გაიარონ სპეციალური ტრენინგ-კურსი, შეისწავლონ კონკრეტული მიმართულების/მარშრუტის გიდის/გიდის თანაშემწისათვის საჭირო ცოდნა და უნარ-ჩვევები, შედეგად საზაფხულო არდადეგების პერიოდში ჩაერთონ სხვადასხვა ტურისტული მიმართულების მუშაობაში შესაბამისი ფუნქციური დატვირთვით და მიიღონ ფინანსური სარგებელი.

**პროექტში მონაწილეობის წესი და პირობები:**

1. პროექტში მონაწილეობენ აფხაზეთიდან დევნილი 8-11 კლასის მოსწავლეები;
2. აუცილებელი უნარ-ჩვევები:

* უცხო ენის ცოდნა (ინგლისური ან რუსული);
* მაღალი აკადემიური მოსწრება;
* კომუნიკაბელურობა;
* გუნდური მუშაობის უნარი;
* მაღალი მოტივაცია;
* სიახლეებისადმი ადვილად შეგუების უნარი.

პრეტენდენტმა კონკურსში მონაწილეობის მისაღებად **2014 წლის 12 აპრილამდე** უნდა შეავსოს კონკურსში მონაწილის ანკეტა-განაცხადი სამინისტროში ან ელექტრონულად სამინისტროს ვებ-გვერდის დახმარებით.

კონკურსში მონაწილის შევსებული ანკეტის მიღება შესაძლებელია სამინისტროში ან **ელექტრონულად** სამინისტროს ვებ-გვერდიდან.

კონკურსის მონაწილის ანკეტის წარმოდგენა შესაძლებელია სამინისტროში ან გადმოეგზავნოს ელექტრონულად სამინისტროს ელ. ფოსტის მისამართზე.

განაცხადს ასევე უნდა ერთვოდეს:

* დევნილის მოწმობის ასლი;
* პირადობის/დაბადების მოწმობის ასლი;
* მშობლის წერილობითი თანხმობა (არაუმეტეს 100 სიტყვისა);
* კლასის დამრიგებლის რეკომენდაცია სკოლის ბეჭდით დამოწმებული.

(აღნიშნული დოკუმენტაციის წარმოდგენა შესაძლებელია სკანირებული სახით ელექტრონულად).

**მონაწილეთა შერჩევა:**

**2014 წლის 12 აპრილს** სპეციალურ საკონკურსო კომისიასთან მისამართზე: თბილისი, ჯანაშიას ქ. 5. კომპანია „ნიუკაზი“ (ფილარმონიის მიმდებარედ, დოდო აბაშიძის ძეგლთან.) გაიმართება პრეტენდენტებთან გასაუბრება, შეირჩევა 20 მოსწავლე.

**სასწავლო პროცესი:**

* სასწავლო ტრენინგ-კურსის ხანგრძლივობა 1 თვე (24 აკადემიური საათი) კვირაში 2 მეცადინეობა.
* ტრენინგ-კურსის ფარგლებში მოსწავლეები გაივლიან შემდეგ სასწავლო მოდულებს

1. საქართველოს ისტორია (ტურისტული მარშრუტის შესაბამისად);
2. ეტიკეტი;
3. ადამიანებთან ურთიერთობების ტექნიკა;
4. პრეზენტაცია/თვითპრეზენტაცია;
5. მეტყველება და ა.შ.

* სწავლის მიმდინარეობისა და დასრულებისას განხორციელდება მონაწილეთა შუალედური და შემფასებელი ტესტირება/გამოცდა.

**დასაქმება:**

ტრენინგების შემდგომ ტურისტული კომპანიის ტრენერები შეარჩევენ სწავლებისას საუკეთესო აკადემიური მოსწრების მოზარდებს, რომლებიც მონაწილეობას მიიღებენ სხვადასხვა ტურისტულ კომპანიების მუშაობაში გიდის, ან გიდის თანაშემწის ფუნქციური დატვირთვით მინიმუმ ერთ ან მეტ ტურში, შესაბამისად მიიღებენ ფინანსურ სარგებელს.

**პროექტის დასასრულს გაიცემა შესაბამისი სერთიფიკატი.**

**ჩვენი კოორდინატებია:**

**მისამართი**: ქ. თბილისი, უზნაძის ქ. 68

აფხაზეთის ავტონომიური რესპუბლიკის განათლებისა და კულტურის სამინისტრო პროგრამებისა და საინფორმაციო-ანალიტიკური დეპარტამენტი

**სამინისტროს ცხელი ხაზი:** 295 86 59

**სამინისტროს ვებ-გვერდი:** [**www.meca.gov.ge**](http://www.meca.gov.ge)

**სამინისტროს ელ.ფოსტის მისამართი:** [**programebi@meca.gov.ge**](mailto:programebi@meca.gov.ge)**;**

**კოორდინატორები:** ია მოწაფია - 577 092127

ინგა გაბუნია - 599 855 475

ნინო ბერიძე - 599 855 477